|  |  |
| --- | --- |
| Iktatószám: FE–08/KTF/5757- 10 /2018  Ügyintéző: Kertész Csaba  dr. Majer Andrea  Telefon: 22/514–300 | Tárgy:  **ISD DUNAFERR Dunai Vasmű Zrt.**  **által benyújtott kérelem alapján** az FE-08/KTF/46-10/2017., FE–08/KTF/4651-4/2017. és FE–08/KTF/267- 5/2018. iktatószámú határozatokkal módosított FE-08/KTF/46-1/2017. iktatószámon kiadott egységes környezethasználati engedély 9.16 pontjában előírt határidő módosítása  Melléklet: -  Hivatkozási szám: - |

**H A T Á R O Z A T**

**1.00** Az **ISD DUNAFERR Dunai Vasmű Zártkörűen Működő Részvénytársaság** (székhelye: 2400 Dunaújváros, Vasmű tér 1-3., KSH törzsszám: 11102539, KÜJ: 100276970, KTJ: 100423302) kérelmére az FE-08/KTF/46-10/2017., FE–08/KTF/4651-4/2017. és FE–08/KTF/267- 5/2018 iktatószámú határozatokkal módosított FE-08/KTF/46-1/2017. iktatószámon kiadott egységes környezethasználati engedély (továbbiakban: alaphatározat) 9.16 pontjában előírt határidőt a **2.00** pontban foglaltak szerint

**módosítom.**

**2.00** 9.16 Az acélgyártási (Konverter üzemi) füstgáztisztításból származó víztelenített iszapok iszapvíztelenítő gépház melletti átmeneti elhelyezésére, gyűjtésére használt területet az iszapmennyiségnek megfelelően le kell burkolni, illetve támfalakkal kell ellátni, egyben a területen keletkező szennyezett csapadékvizeknek elkülönített elvezetését meg kell oldani.

**Határidő: 2018. december 31.**

**3.00** Az alaphatározat jelen határozattal nem érintett részei változatlanul hatályban maradnak.

**4.00 Szakhatósági állásfoglalás:**

**A Fejér Megyei Katasztrófavédelmi Igazgatóság, mint területi vízügyi/vízvédelmi hatóság 35700/6593-1/2018.ált. iktatószámú** **szakhatósági állásfoglalása:**

1. Az ISD DUNAFERR Dunai Vasmű Zártkörűen Működő Részvénytársaság (székhely: 2400 Dunaújváros, Vasmű tér 1-3., KÜJ: 100276970, KSH azonosító: 11102539-2410-114-07) által a Fejér Megyei Kormányhivatalnál – a Dunaújváros 331/1 és 342/1 helyrajzi számú ingatlanokon végzett tevékenységekre FE-08/00046-1/2017. iktatószámon kiadott egységes környezethasználati engedély módosítása tárgyában – kezdeményezett eljárásban szakhatóságként hozzájárulásomat megadom.
2. Jelen szakhatósági állásfoglalás más jogszabályi kötelezettség alól nem mentesít.
3. Szakhatósági állásfoglalásom ellen önálló fellebbezésnek nincs helye

**5.00** Az eljárási illeték megfizetésre került, egyéb eljárási költség nem merült fel.

**6.00** Döntésem ellen, annak közlésétől számított 15 napon belül a Pest Megyei Kormányhivatalhoz címzett, de a Fejér Megyei Kormányhivatal Székesfehérvári Járási Hivatalhoz (8000 Székesfehérvár, Hosszúsétatér 1., levelezési cím: 8002 Székesfehérvár, Pf.: 137. Hivatali Kapu: FMKHKOTE, 733602766) benyújtott fellebbezéssel lehet élni. A fellebbezésre jogosult a fellebbezési határidőn belül a fellebbezési jogáról lemondhat.

A jogi képviselővel eljáró fél, valamint az ügyfélként eljáró gazdálkodó szervezet a fellebbezést kizárólag elektronikus úton, ([https://epapir.gov.hu](https://epapir.gov.hu/) 🡪 Kormányhivatali ügyek 🡪 Környezet- és természetvédelmi feladatok 🡪 Székesfehérvári Járási Hivatal) nyújthatja be.

E döntés elleni jogorvoslat illetéke 10 000,- Ft, azaz tízezer forint. A fellebbezési illetéket az eljárás megindítását megelőzően, - a kormányhivatalnál, illetve a járási hivatalnál személyesen átvehető - készpénz-átutalási megbízás (csekk) útján vagy banki átutalással kell megfizetni a **Magyar Államkincstár 10032000-01012107-00000000** számú számlaszáma javára.

A közleményrovatban fel kell tüntetni: „jogorvoslati eljárás illetéke” szöveget; a kérelemben szereplő ügyfél nevét, több ügyfél esetén egyikük nevét, függetlenül attól, ki a befizető személy; és az iktatószámot. Az illeték megfizetését igazoló befizetési bizonylatot vagy annak másolatát a jogorvoslati kérelem előterjesztéséhez mellékelni kell.

Fellebbezni csak a megtámadott döntésre vonatkozóan, tartalmilag azzal közvetlenül összefüggő okból, illetve csak a döntésből közvetlenül adódó jog- vagy érdeksérelemre hivatkozva lehet. A fellebbezést indokolni kell. A fellebbezésben csak olyan új tényre lehet hivatkozni, amelyről az elsőfokú eljárásban az ügyfélnek nem volt tudomása, vagy arra önhibáján kívül eső ok miatt nem hivatkozott.

A fellebbezést a másodfokú hatóság – a Pest Megyei Kormányhivatal – bírálja el, aki a sérelmezett döntést, valamint az azt megelőző eljárást megvizsgálja, melynek során nincs kötve a fellebbezésben foglaltakhoz.

**INDOKOLÁS**

A Fejér Megyei Kormányhivatal Székesfehérvári Járási Hivatala Környezetvédelmi és Természetvédelmi Főosztályán(továbbiakban:Környezetvédelmi Hatóság) FE-08/KTF/5757/2018. ügyiratszámon 2018. június 8-án közigazgatási hatósági eljárás indult az **ISD DUNAFERR Dunai Vasmű Zártkörűen Működő Részvénytársaság** (továbbiakban: Zrt.) részére az FE-08/KTF/46-10/2017., FE–08/KTF/4651-4/2017. és FE–08/KTF/267- 5/2018. iktatószámú határozatokkal módosított FE-08/KTF/00046-1/2017. iktatószámon kiadott egységes környezethasználati engedély (továbbiakban: alaphatározat) módosítása tárgyában.

A Zrt. beadványában az alaphatározat 9.16 pontjában az acélgyártási (Konverter üzemi) füstgáztisztításból származó víztelenített iszapok iszapvíztelenítő gépház melletti átmeneti elhelyezésére, gyűjtésére használt területet átalakítására előírt határidő 2018. december 31. napjára történő módosítását kérelmezte, figyelemmel arra, hogy a munkák elkezdődtek, de a betonozási munkák a tervezettnél lassabban haladnak.

Az eljárás megindításáról FE–08/KTF/05757-2/2018. iktatószámon tájékoztatást tettem közzé a Környezetvédelmi Hatóság honlapján.

*Az általános közigazgatási rendtartásról* szóló 2016. évi CL. törvény (továbbiakban: Ákr.) 43. § (1) bekezdése alapján FE–08/KTF/05757-3/2018. iktatószámon függő hatályú döntést hoztam.

*Az* *illetékekről* szóló 1990. évi XCIII. törvény (továbbiakban: Itv.) 28. § (1) bekezdése és 29. § (1) bekezdése, valamint az Itv. Mellékletének XIII. fejezet 1. pontja szerint tárgyi eljárás illetéke 5 000,- Ft, azaz ötezer forint.

A beadványt áttanulmányozva megállapítottam, hogy a kezdeményezett eljárás illetékköteles, azonban az eljárás illetéke nem került megfizetésre, ezért FE–08/KTF/05757-5/2018. iktatószámú végzésben illetékfizetés tekintetében hiánypótlásra szólítottam fel a Zrt.-t. A Zrt. az előírt hiánypótlást 2018. június 18-án teljesítette és az illeték megfizetéséről szóló igazolást elektronikus úton benyújtotta.

Az eljárás során az FE–08/KTF/05757-4/2018. iktatószámú végzésben szakhatóságként bevontam a **Fejér Megyei Katasztrófavédelmi Igazgatóságot, mint területi vízügyi/vízvédelmi hatóságot**, aki **35700/6593-1/2018.ált**.iktatószámú szakhatósági állásfoglalásában az egységes környezethasználati engedély módosításához hozzájárulását megadta.

**-** A **35700/6593-1/2018.ált**.iktatószámú szakhatósági állásfoglalását az alábbiak szerint indokolta:

*„A Fejér Megyei Kormányhivatal Székesfehérvári Járási Hivatal Környezetvédelmi és Természetvédelmi Főosztály (a továbbiakban: Környezetvédelmi Hatóság) hivatkozott számú megkeresésében kérte a Fejér Megyei Katasztrófavédelmi Igazgatóság szakhatósági állásfoglalását a többször módosított FE-08/00046-1/2017. iktatószámú egységes környezethasználati engedély módosításával kapcsolatos eljárásban.*

*A rendelkezésre álló adatok alapján a következők állapíthatók meg:*

*Az ISD DUNAFERR Dunai Vasmű Zrt. az FE-08/00046-1/2017. iktatószámú határozattal kapott egységes környezethasználati engedélyt a Dunaújváros 331/1 és 342/1 helyrajzi számú ingatlanokon lévő telephelyén 2,5 tonna/óra kapacitás feletti vas- és acéltermelési tevékenység folytatására, beleértve a folyamatos öntést is. Az engedély FE-08/46-10/2017. iktatószámon, FE-08/4651-4/2017. iktatószámon, majd FE-08/267-5/2018. iktatószámon módosításra került.*

*Az engedély 9.16. pontjában előírásra került, hogy az acélgyártási (Konverter üzemi) füstgáztisztításból származó víztelenített iszapok iszapvíztelenítő gépház melletti átmeneti elhelyezésére, gyűjtésére használt területet az iszapmennyiségnek megfelelően le kell burkolni, illetve támfalakkal kell ellátni, egyben a területen keletkező szennyezett csapadékvizek elkülönített elvezetését meg kell oldani 2018. június 30-ig.*

*Az ISD DUNAFERR Dunai Vasmű Zrt. kérte a Környezetvédelmi Hatóságtól a fenti kötelezettség teljesítési határidejének meghosszabbítását 2018. december 31-ig. A kérelmező indokolásul előadta, hogy a munkaterület átadására csak 2017. november 7-én került sor, és a munkálatok ugyan 2017 novemberében megkezdődtek, azonban a téli időjárási körülmények miatt a betonozási munkákkal a tervezettnél lassabban haladnak.*

*Fentiek figyelembevételével az egységes környezethasználati engedély kérelem szerinti módosítása ellen vízgazdálkodási és vízvédelmi szempontból nem emeltem kifogást, szakhatósági hozzájárulásomat megadtam.*

*Jelen szakhatósági állásfoglalás ellen önálló jogorvoslatnak nincs helye, az az eljárást befejező döntés elleni jogorvoslat keretében támadható meg az általános közigazgatási rendtartásról szóló 2016. évi CL. törvény (a továbbiakban: Ákr.) 55. § (4) bekezdése alapján.*

*A Fejér Megyei Katasztrófavédelmi Igazgatóság hatáskörét a vízügyi igazgatási és a vízügyi, valamint a vízvédelmi hatósági feladatokat ellátó szervek kijelöléséről szóló 223/2014. (IX. 4.) Korm. rendelet (a továbbiakban: Korm. rendelet) 10. § (1) bekezdés 4. pontja, a környezetvédelmi és természetvédelmi hatósági és igazgatási feladatokat ellátó szervek kijelöléséről szóló 71/2015. (III. 30.) Korm. rendelet 28. § (3) bekezdése és 5. mellékletének II. táblázata, az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet 1. § (1) bekezdése és 1. mellékletének 9. táblázata, a vízgazdálkodásról szóló 1995. évi LVII. törvény 28. § (2) bekezdése és a vízgazdálkodási hatósági jogkör gyakorlásáról szóló 72/1996. (V. 22.) Korm. rendelet 1. § (1) bekezdése, illetékességét a Korm. rendelet 10. § (2) bekezdése és 2. mellékletének 4. pontja állapítja meg.*

*Felhívom az eljáró hatóság figyelmét, hogy az Ákr. 81. § (1) bekezdése értelmében a hatósági döntés indokolásának tartalmaznia kell a szakhatósági állásfoglalás indokolását.”*

Határozatom **2.00** pontjában a Zrt. kérelmének helyt adva módosítottam az alaphatározat 9.16 pontjában szereplő határidőt, figyelemmel *a környezeti hatásvizsgálati és az egységes környezethasználati engedélyezési eljárásról* szóló 314/2005. (XII.25.) kormányrendelet 20/A. § (10) bekezdésére.

A határozat **3.00** pontjában rendelkeztem, hogy az alaphatározat jelen határozattal nem érintett részei változatlanul hatályban maradnak.

A jogorvoslatról az Ákr. 112. §, 116. §, 118. § és 119. §-ban foglaltak alapján adtam tájékoztatást a határozat **6.00** pontjában.

Az Itv. 29. § (2) bekezdése, a 73. § (1) bekezdése és a Melléklet XIII. fejezet 2. a) pontja szerint rendelkeztem a jogorvoslat illetékéről.

Az Ákr. 85. § (5) bekezdés a) pontja értelmében a döntés közlésének napja az a nap, amelyen azt írásban közölték.

Az Ákr. 118. § (3) bekezdése alapján a fellebbezést a döntés közlésétől számított tizenöt napon belül az azt meghozó hatóságnál lehet előterjeszteni.

A jelen döntés, amennyiben fellebbezést nem terjesztettek elő, a közlés utáni 15. napot követő napon külön értesítés nélkül véglegessé válik az Ákr. 82. § (2) bekezdés a) pontja alapján.

A Környezetvédelmi Hatóság az ügyintézést a jelen döntés elektronikus úton történő továbbításával lezárta, így az ügyintézési határidőt megtartottnak tekinti. Az FE–08/KTF/05757-3/2018. iktatószámú függő hatályú döntéshez joghatások nem kapcsolódnak.

Az FE–08/KTF/267-5/2018. iktatószámon kiadott egységes környezethasználati engedély módosítása határozat jelen határozatom véglegessé válásával egyidejűleg érvényét veszti.

A jelen határozat hatósági nyilvántartásba vételéről *a környezetvédelmi hatósági nyilvántartás vezetésének szabályairól* szóló 7/2000. (V. 18.) KöM rendelet szerint intézkedtem.

A Környezetvédelmi Hatóság hatáskörét *a környezetvédelmi, természetvédelmi, vízvédelmi hatósági és igazgatási feladatokat ellátó szervek kijelöléséről* szóló 71/2015. (III.30.) Korm. rendelet 9. § (1) bekezdés d) pontja, (2) bekezdése és a (3) bekezdés a) pontja és illetékességét a 8/A. § (1) bekezdése, valamint az Ákr. 16. § (1) bekezdés b) pontja alapján eljárva hozta meg.

A kiadmányozási jog gyakorlása *a fővárosi és megyei kormányhivatalok szervezeti és működési szabályzatáról szóló* 39/2016. (XII. 30.) MvM utasítás, *a Fejér Megyei Kormányhivatal vezetőjének a kiadmányozásról* szóló 14/2018. (III. 29.), valamint *az ügyrendről szóló* 11/2018. (III. 29.)utasítása alapján történt.

Székesfehérvár, 2018. szeptember 19.

**Dancs Norbert**

járási hivatalvezető

nevében és megbízásából

Kiadmány hiteléül:

Némethné Kovács Zsuzsanna

környezet-és természetvédelmi ügyintéző

**Petrás József s.k.**

főosztályvezető

***Kapják:***

1. ISD DUNAFERR Zrt., Cégkapun: (11102539)
2. Fejér Megyei Katasztrófavédelmi Igazgatóság, Hivatali kapun: (FMKITVH, 528286159)
3. ESzO (honlap)
4. Irattár

**Jogerő után:**

1. Hatósági nyilvántartás
2. 14215/2012.ügyszámú H-EL-FI-GY ügyhöz
3. H-EL-FI-GY